Държавен вестник, бр. 5, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  5
2. задържат и/или обезвреждат извършители 
на особено опасни престъпления, оказващи 
или склонни да окажат въоръжена съпротива;
3. освобождават заложници;
4. организират и осъществяват охрана на 
органи на МВР, на държавни органи и органи­
зации при изпълнение на функциите им;
5. извършват проверки за установяване са­
моличността на лице, за което има данни, че 
е извършило престъпление;
6. извършват проверки в помещения без 
съгласието на собственика или обитателя или 
в тяхно отсъствие само когато следва да се 
предотврати непосредствено предстоящо или 
започнало тежко престъпление или в случаите, 
когато са налице данни, че в помещението се 
укрива лице, извършило тежко престъпление, 
или е необходимо оказване на неотложна по­
мощ на лица, чийто живот, здраве или лична 
свобода се намират в опасност или са налице 
други случаи на крайна необходимост;
7. участват в специални операции на главните 
и областните дирекции на МВР.
(4) Използването на СОБТ за изпълнение 
на дейностите по ал. 1 се разрешава с писмена 
заповед на главния секретар на МВР за всеки 
отделен случай.
(5) В неотложни случаи използването по 
ал. 4 може да бъде разпоредено устно. В тези 
случаи писмената заповед се издава не по-късно 
от 24 часа.
Чл. 150с. При освобождаване на заложници, 
при задържане или обезвреждане на извърши­
тели на особено опасни престъпления, когато 
те оказват или е налице обосновано предпо­
ложение, че ще окажат въоръжена съпротива, 
съобразно конкретната оперативно-тактическа 
обстановка органите на СОБТ имат право:
1. да използват огнестрелно оръжие, взривни 
вещества, пиротехнически, химически, техни­
чески и други средства, числящи се в СОБТ и 
в другите структури на МВР, и специална за­
щитна екипировка, гарантираща тяхната лична 
безопасност и прикритие на самоличността им;
2. да отцепват райони, да спират или откло­
няват движението на пътни превозни средства 
и временно да прекъсват телекомуникационни 
връзки.
Чл. 150т. (1) Органите на СОБТ, изпълняващи 
дейностите по чл. 91, ал. 1 ЗМВР, и членовете 
на техните семейства се ползват от специален 
режим на адресна регистрация и регистрация 
на лични моторни превозни средства и теле­
фони. Специалният режим се определя с акт 
на министъра на вътрешните работи.
(2) Самоличността на органите по ал. 1 при 
изпълнение на техните задължения се запазва 
в тайна.
(3) Професионалната квалификация на 
органите на СОБТ се проверява и оценява 
ежегодно при условия и по ред, определени с 
акт на министъра на вътрешните работи.“
§ 84. В глава четвърта раздел ІІІ се изменя 
така:
„Раздел ІІІ
Специална куриерска служба
„Чл. 150у. (1) Специалната куриерска служба 
е специализирано звено на пряко подчинение на 
главния секретар на МВР за приемане, съхране­
ние, пренасяне и доставяне на кореспонденция, 
съдържаща класифицирана информация.
(2) Специалната куриерска служба: 
1. приема, сортира, описва, съхранява, пре­
нася и доставя кореспонденция, съдържаща 
класифицирана информация, съгласно Закона 
за защита на класифицираната информация и 
правилника за прилагането му;
2. осигурява защитата на класифицираната 
информация от нерегламентиран достъп при 
нейното приемане, сортиране, описване, съх­
раняване, пренасяне и доставяне;
3. извършва приемане, пренасяне и доставка 
на материали на органите на държавната власт 
и местното самоуправление;
4. извършва анализ и оценка на рисковите 
фактори и предприема необходимите мерки 
за защита на класифицираната информация от 
нерегламентиран достъп;
5. провежда обучение на държавните служи­
тели от Специалната куриерска служба, както и 
на куриери от други организационни единици;
6. поддържа база данни за обслужваните 
регистратури на организационните единици, 
получили уникален идентификационен номер 
от Държавната комисия по сигурността на 
информацията;
7. при бедствия, както и при въвеждане на 
режим „военно положение“ или „положение на 
война“ изпълнява дейността си, като осигурява 
военна пощенска свръзка при условия и по ред, 
определени от министъра на вътрешните работи 
и министъра на транспорта, информационните 
технологии и съобщенията;
8. взаимодейства с други държавни органи 
при осъществяване на дейността си.
(3) В Специалната куриерска служба може 
да се създават териториални звена, които се 
ръководят от началника на службата и не се 
включват в структурата на областните дирек­
ции на МВР.
(4) При защита от нерегламентиран достъп 
или опит за такъв на кореспонденция, съдържа­
ща класифицирана информация, служителите от 
Специалната куриерска служба имат право да 
използват физическа сила, помощни средства 
и огнестрелно оръжие.
(5) Организацията на работа на Специална­
та куриерска служба по приемане, сортиране, 
описване, съхраняване, пренасяне и доставяне 
на материали, съдържащи класифицирана ин­
формация, се определя с инструкция, утвърдена